“หุ้นตระกูลป.” วิ่งคึก! ขานรับน้ำมันดิบพุ่งแรง 2% แตะระดับ 65.30 ดอลลาร์/บาร์เรล
“หุ้นตระกูลป.” วิ่งคึก! ขานรับน้ำมันดิบพุ่งแรง 2% แตะระดับ 65.30 ดอลลาร์/บาร์เรล
22 เม.ย. 2562

ผู้สื่อข่าวรายงานว่า ณ เวลา 10.24 น. ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 134 บาท บวก 2.50 บาท หรือ 1.90% สูงสุดที่ระดับ 134.50 บาท ต่ำสุดที่ระดับ 132.50 บาท ด้วยมูลค่าการซื้อขาย 567.53 ล้านบาท
ด้านราคาหุ้นบริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 71.50 บาท บวก 0.75 บาท หรือ 1.06% สูงสุดที่ระดับ 71.50 บาท ต่ำสุดที่ระดับ 70.75 บาท ด้วยมูลค่าการซื้อขาย 490.29 ล้านบาท
ส่วนราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 48.75 บาท บวก 0.25 บาท หรือ 0.52% สูงสุดที่ระดับ 49 บาท ต่ำสุดที่ระดับ 48.50 บาท ด้วยมูลค่าการซื้อขาย 299.85 ล้านบาท
โดยราคาหุ้นในกลุ่มพลังงานปรับตัวเพิ่มขึ้นวันนี้ หลังสัญญาน้ำมันดิบล่วงหน้า WTI พุ่งขึ้นกว่า 2% ในช่วงเช้านี้ หลังจากหนังสือพิมพ์วอชิงตันโพสต์ รายงานว่า รัฐบาลสหรัฐเตรียมประกาศยกเลิกคำสั่งยกเว้นให้ 8 ประเทศนำเข้าน้ำมันจากอิหร่าน พร้อมกับเตือนว่า หากประเทศเหล่านี้ยังนำเข้าน้ำมันจากอิหร่าน สหรัฐก็จำเป็นต้องคว่ำบาตรประเทศกลุ่มนี้ด้วย
โดย ณ เวลา 09.25 น.ตามเวลาไทย สัญญาน้ำมันดิบเวสต์เท็กซัส (WTI) ส่งมอบเดือนพ.ค. ซึ่งมีการซื้อขายที่ตลาด NYMEX พุ่งขึ้น 1.30 ดอลลาร์ หรือ 2.03% แตะที่ระดับ 65.30 ดอลลาร์/บาร์เรล